Kristian Blystad
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Kristian Blystad er en norsk billedhugger. Han ble utdannet ved Bergen kunsthåndverkskole og ved Statens Kunstakademi i Oslo under blant andre Per Palle Storm. Granitt såvel som tre og mer ukonvensjonelle materialkombinasjoner gir uttrykk for hans motivregister, som strekker seg fra det eksperimentelle til det klassisk inspirerte, blant annet torsoer og kroppsfragmenter i en arkaisk inspirert stil.
Blant hans mange offentlige arbeider kan nevnes fonteneskulpturen Kronos (1987) ved Kreditkassens (nå Nordea) gamle hovedkontor på Majorstuen i Oslo, en monumentalskulptur i granitt av Wilhelm F. K. Christie (1989), oppsatt foran Stortinget i anledning Grunnlovens 175-årsjubileum, sju skulpturer fra 1990-årene til Storebrands hovedkontor på Filipstad brygge, innviet i 1998.Han er innkjøpt av Nasjonalgalleriet, Bergen Billedgalleri, Oslo kommunes kunstsamlinger, Astrup Fearnley Museet og Museet for samtidskunst. Les mer i Store norske leksikon Kristian Blystad i Norsk kunstnerleksikon norsk kunsthistorie Litteratur Flor, Harald: Kristian Blystad, 2001, isbn 82-7631-064-8, Finn boken